Региони во Франција

Франција се дели на 18 региони (), од кои 13 се матични (континентални), а 5 се прекуморски. Матичните региони (во кои спаѓа и островот Корзика) се делат на 2 до 13 департмани, додека пак прекуморските имаат по еден, па затоа се нарекуваат и „прекуморски департмани.

Поимот „регион“ е утврден со Законот за децентрализација од 2 март 1982 г. во кој се пропишува правниот статус на регионите. Во 2016 г. нивниот број е намален од 27 на 18 со спојување.

 Улога 
Регионите немаат законодавна автомонима, нити пак можат да донесуваат регулативи. Секој има свои давачки (со поголеми давачки добиваат помал дел буџет од државата) и имаат видни, но не баш големи буџети под управа на регионални совети со застапници предложени од департманските собранија и главните општини во регионот.

Нивната главна правна задача е да градат и одржуваат средни училишта.

Освен овие правни должности, регионите имаат значителни дискрециони трошоци за инфракструктура (образование, јавен превоз, помош на универзитети и истражни тела, помош за претприемачи). Заради ова, претседателствувањето со еден богат регион е прилично високопрофилна функција.

 Региони 
 Име Француско име Друго месно име Седиште INSEE-бр.Голем ИстокGrand Est  Стразбур 44 Нова Аквитанија Nouvelle-Aquitaine  Бордо 75 Оверњ-Рона-Алпи Auvergne-Rhône-Alpes   Лион 84 Бургундија-Франш Конте Bourgogne-Franche-Comté  Дижон 27 Бретања Bretagne гало: Bertaèyn Рен 53 Центар-Долина на Лоара Centre-Val de Loire  Орлеан 24 Ил де Франс Île-de-France  Париз 11 Окситанија Occitanie  Тулуза 76 Горна Франција Hauts-de-France  Лил 32 Нормандија Normandie  Руан 28 Лоарски Крај Pays de la Loire  Нант 52 Прованса-Алпи-Азурен Брег Provence-Alpes-Côte d'Azur провансалски: Provença-Aups-Còsta d'Azur(Prouvènço-Aup-Costo d'Azur) Марсеј 93 Корзика Corse  Ајачо 94 Ова се прекуморски департмани. Истите воедно се и прекуморски региони. Француска Гвајана Guyane  Кајена 03 Гваделуп Guadeloupe антилски креолски: Gwadloup Бас Тер 01 Мартиник Martinique антилски креолски: Matinik Фор де Франс 02 Мајот Mayotte маоре: Maore Мамуѕу 05 Реинион La Réunion реинионски креолски: La Rényon Сен Дени 04

 Поврзано 
 Департмани во Франција 
 Административна поделба на Франција
 Знамиња на француските региони

 Наводи 

 Надворешни врски 
 Портали на регионите 
 Водич низ регионите на Франција


Региони
Категорија:Првостепени административни единици на земјите